**Tiszanána Község Önkormányzata Képviselő-testületének 2/2015. (II.12.) önkormányzati rendelet a települési képviselők tiszteletdíjáról.**

Tiszanána Község Önkormányzatának Képviselő-testülete az Alaptörvény 32. cikk (2) bekezdésében, valamint Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 35.§ (1) bekezdésében foglalt feladatkörében eljárva a következőket rendeli el:

**1.§ .**

(1) A rendelet hatálya Tiszanána Község Önkormányzata Képviselő-testületének   
 képviselőire terjed ki.

(2) Az önkormányzati rendelet hatálya nem terjed ki a polgármesterre és az   
 alpolgármester illetményére, tiszteletdíjára és költségtérítésére, amelyről a képviselő-  
 testület külön határozatban dönt.

**2.§.**

Az önkormányzati képviselő havonta 36.000.- Ft tiszteletdíjra jogosult.

A képviselő bizottsági tag havonta 50.000.- Ft tiszteletdíjra jogosul.

A bizottság elnökeként havonat 64.000.- Ft tiszteletdíjra jogosul.

A bizottság nem képviselő tagja 19.000.- Ft tiszteletdíjra jogosult.

**3.§.**

A 2.§-a szerinti tiszteletdíjak számfejtéséről a Tiszanánai Közös Önkormányzati Hivatal gondoskodik.

**4.§.**

Az önkormányzati képviselő részére az általa előlegezett, számlával igazolt, szükséges költsége esetenkénti megtérítését a polgármester a képviselő által benyújtott írásbeli kérelem és bizonylat alapján, utólag engedélyezi, ha az a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggően keletkezett.

**5.§.**

(1) A képviselő tiszteletdíjáról írásban lemondhat.

(2) A tiszteletdíjról történő lemondást tartalmazó írásbeli nyilatkozatot évente a   
 polgármesterhez kell benyújtani, legkésőbb az önkormányzat költségvetésének   
 elfogadásáig, melyben meg kell határozni, hogy mely időtartamra szól a lemondás.

**6.§.**

(1) Ha a képviselő önhibájából, előzetes bejelentés nélkül tartósan, legalább 3 hónapon   
 túl nem vesz részt a testületi, vagy bizottsági ülésen – a képviselő-testület döntése   
 alapján a havi tiszteletdíj csökkentésre, vagy megvonásra kerülhet.

(2) Az (1) bekezdés szerinti tiszteltdíj csökkentésére, vagy megvonására bármely   
képviselő, vagy a polgármester javaslatot tehet.

(3) A kötelezettségeit az (1) bekezdés alapján megszegő képviselő tiszteletdíját a   
 képviselő-testület legfeljebb 50 %-kal csökkentheti, ismételt megszegés esetén pedig a   
 tiszteletdíj megvonásra kerülhet.

**5.§.**

(1) Az önkormányzati rendelet a kihirdetését követő napon lép hatályba.

(2) A rendelet hatályba lépésének napján hatályát veszti a települési képviselők   
 tiszteletdíjáról szóló 13/2013. (III.11.) önkormányzati rendelete.

Záradék: Az önkormányzati rendelet kihirdetésének napja: 2015. február 12.

Tiszanána, 2015. február 10.

Dr. Tóth József Dr. Joó István

polgármester jegyző